[pic] | ЕВРОПЕЙСКА КОМИСИЯ |

Брюксел, 11.3.2011

COM(2011) 116 окончателен

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

Качество на бензиновите и дизеловите горива, използвани за автомобилен транспорт в Европейския Съюз: Седми годишен доклад (за отчетната 2008 г.)

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

Качество на бензиновите и дизеловите горива, използвани за автомобилен транспорт в Европейския Съюз: Седми годишен доклад (за отчетната 2008 г.)

Кратко резюме

В Директива 98/70/ЕО[1] са формулирани минимално допустими спецификации на база здравни и екологични съображения за характеристиките на горивата, предназначени за автомобилни двигатели с принудително запалване или със запалване чрез сгъстяване. Качеството на горивата е от съществено значение за околната среда, защото то оказва влияние върху емисиите на замърсители от двигателите и, в крайна сметка, върху чистотата на въздуха. Също така, то влияе и върху степента на трудност и разходите, с които производителите могат да постигнат спазване на желаните пределно допустими норми за емисии на замърсители и на парникови газове. В Директива 2003/17/ЕО[2], с която се изменя Директива 98/70/ЕО, са формулирани изисквания за още по-голямо намаление на съдържанието на сяра в бензиновите и дизеловите горива. 2008 г. е последната година, в която съгласно Директивата все още са разрешени горивата със сярно съдържание над 10 ppm.

Неспазването на горивните спецификации може да доведе до увеличение на емисиите (например, при превишение на нормите за кислородосъдържащи съединения се увеличават емисиите на азотни окиси — NOx) и е възможно да предизвика повреда в двигателя и в системите за обработка на отработилите газове (например, превишеното съдържание на сяра поврежда каталитичните преобразуватели), което води до увеличени емисии на замърсители в атмосферата. С оглед да се осигури спазване на стандартите за качество на горивата, които са задължителни съгласно горепосочената Директива, държавите-членки следва да въведат системи за мониторинг на качеството на разглежданите видове горива.

Съгласно член 8 от Директива 98/70/ЕО, от Европейската комисия се изисква да публикува годишен доклад за качеството на горивата в държавите-членки. В настоящия седми по ред доклад на Комисията са обобщени подадените от държавите-членки данни за качествените характеристики на бензиновите и дизеловите горива, както и за продадените количества през 2008 г. Всички държави-членки подадоха национални доклади за 2008 г. с изключение на Люксембург, който не е подал такъв доклад и за 2007 г.

Все още продължават подобренията в държавите-членки на устройството на мониторинговите системи, степента на спазване на пределно допустимите стойности, както и представяната в докладите информация. Европейската комисия ще продължи да наблюдава спазването на формулираните в Директивата изисквания и, когато е необходимо, да предлага подходящи и пропорционални действия.

Както бе констатирано също за 2006 г. и 2007 г., въпреки че делът на свръхнискосернистите горива[3] в държавите-членки нараства както сред марките горива, така и по отношение на продадените количества, тези горива все още не винаги са обозначени в бензиностанциите като свръхнискосернисти. Все още има проблеми с навременното предаване на докладите. Своите доклади предадоха след крайния срок 14 държави-членки, като все пак при 10 от тях закъснението бе по-малко от 1 месец. Останалите доклади бяха със следните закъснения: 7 месеца закъснение на доклада от Малта, 5 месеца закъснение на доклада от Германия, 4 месеца закъснение на доклада от Обединеното Кралство и 3 месеца закъснение на доклада от Испания. Както това бе и за 2007 г., Люксембург не подаде доклад за 2008 г.

Мониторингът на качеството на горивата през 2008 г. показва, че общо взето се спазват залегналите в Директива 98/70/ЕО спецификации за бензиновите и дизеловите горива, като отново бяха установени и малко на брой превишения на нормите. За бензиновите горива основните показатели, за които бяха установени превишения, са октановото число (определено по изследователския метод — RON/моторния метод — MON)[4], налягането на парите при летни условия[5] и характеристиките на дестилация/изпарение при 100/150 оС[6]. Констатирано бе също увеличение на броя на пробите с превишение на пределно допустимите стойности за сярното съдържание. При дизеловите горива основните показатели, за които бяха установени несъответствия, са: сярното съдържание, точката на 95-процентна дестилация и цетановото число.

Случаите на превишения на нормите са сравнително редки и държавите-членки предприемат действия за изтегляне от продажба на несъответстващите на нормите горива, като при това Европейската комисия няма информация за евентуални негативни последици по отношение на емисиите на автомобилите или функционирането на двигателите, дължащи се на тези превишения. При все това, Европейската комисия призовава държавите-членки да продължават да предприемат действия за осигуряване на пълно съответствие с нормите, така че да не възникнат такива проблеми в бъдеще. Подробни данни за предприетите от държавите-членки действия (в случаите когато такива данни са налични) са дадени в главите за отделните страни в подробния доклад за 2008 г[7]. Европейската комисия ще продължи да наблюдава спазването на формулираните в Директивата изисквания за качеството на горивата.

Ниското съдържание на сяра допринася за намалено замърсяване на въздуха и за въвеждане на нови двигателни технологии. Средното съдържание на сяра през 2008 г. е намаляло и е значително по-ниско в сравнение със съответната стойност за 2004 г., както е показано в Таблица 1. Това е най-голямото понижение от 2005 г. насам, когато в ЕС станаха задължителни нормите за нискосернистите горива[8] и започна въвеждането на свръхнискосернисти горива (sulphur-free fuels). Съгласно Директивата, 2008 г. е последната година, в която нискосернистите горива са все още разрешени. В този смисъл, намалението на средното съдържание на сяра би могло да е резултат от подготовката в държавите-членки за новата норма за съдържание на сяра под 10 ppm, която влиза в сила от 2009 г.

Таблица 1: Изменение по години на средното съдържание на сяра в бензиновите и дизеловите горива

ЕС | Средно съдържание на сяра, ppm | ЕС-15 | ЕС-12 |

Някои държави-членки закъсняха с подаването на докладите си. Малта, Германия, Обединеното Кралство и Испания подадоха своите доклади със закъснение от над 3 месеца. Тези страни се призовават да докладват навреме, за да не се провалят усилията на останалите. Редица държави-членки не вземат достатъчно на брой проби от всички горива или съответно достатъчно на брой проби от бензиностанциите (а не само от депата и рафинериите). Всякакви такива проби (от депа и рафинерии) следва да са в допълнение спрямо минимално необходимия брой проби от бензиностанции. В случаите, когато държавите-членки използват свои собствени национални системи, те следва да бъдат цялостно описани, за да може да се провери дали съответната система е в съответствие с европейския стандарт. В това описание следва да бъде изяснена еквивалентността на съответната мониторингова система със стандарт EN 14274: 2003 по отношение на статистическата достоверност. Такова изяснение все още не е осигурено по много случаи в рамките на мониторинга през периода 2004—2008 г. и следва да бъде осигурявано в бъдеще. В случаите на използване на статистическия модел С от стандарта EN 14274, държавите-членки трябва да представят ясна обосновка за това използване. За редица държави-членки изглежда по-подходящо вместо това да използват модел А или модел В. Свръхнискосернистите горива (sulphur-free fuels) следва да бъдат ясно обозначавани, за да се осигури на потребителите възможност да избират такива горива. В някои държави-членки липсва ясно обозначаване на сярното съдържание по бензиностанциите. Необходимостта за това отпада от 2009 г. нататък, когато влиза в сила изискване всички горива да са свръхнискосернисти. Като се има предвид, че 2008 г. е последната година, през която могат да се предлагат в ЕС горива със сярно съдържание над 10 ppm, би следвало държавите-членки да са имали възможността да постигнат разделни продажби и наличие на отделни данни от проби на горива с различно сярно съдържание. Някои държави-членки, обаче, не са успели да сторят това. Докладите на държавите-членки се оценяват в съответствие със зададени сезонни периоди, за да се осигури сравнимост на данните при докладването за целия ЕС. Ако дадена държава-членка предпочете да използва различен сезонен период в сравнение със зададения, в националното приложение към доклада за мониторинг на качеството на горивата следва да бъде дадена съответната информация. |

4. Докладване за 2008 г.

4.1 Качествени характеристики и количества на горивата

Всички продажби на бензинови и дизелови горива в ЕС в разглежданата година са включвали само нискосернисти и свръхнискосернисти горива. От всички продадени бензинови горива, 55 % са били нискосернисти (<50 ppm) и 45 % са били свръхнискосернисти (<10 ppm). Съответните дялове от цялото продадено количество дизелови горива са били 49 % и 51 %.

Съществуващото в ЕС разнообразие от различни марки горива в зависимост от октановото число (RON) и сярното съдържание намаля още в 2005 г. — в резултат от въвеждането на новото задължително ограничение за сярно съдържание под 50 ppm. По-голямата част от бензиновите продажби в 2008 г. са били на бензин с октаново число 95 — т.е. RON 95 (съответно 84 % от всичкия бензин, включително 46 % нискосернист бензин и 38 % свръхнискосернист бензин), както е показано на Фигура 1 и в таблицата в Приложението, където се съдържа подробна информация по държави-членки.

Фигура 1: Продажби на горива в ЕС по видове гориво (%) за 2008 г.

Продажби на бензинови горива | 2008 | Продажби на дизелови горива | 2008 |

[pic] | [pic] |

Вид гориво | Вид гориво | % |

1 | Безоловен бензин RON=91 минимум | 0,0% | 13 | Дизелово гориво | 0,0% |

4 | Безоловен бензин RON=95 минимум | 0,0% |

5 | Безоловен бензин RON=95 минимум (сяра под 50 ppm) | 49,0% |

6 | Безоловен бензин RON=95 минимум (сяра под 10 ppm) | 35,6% |

7 | Безоловен бензин 95=<RON<98 | 0,0% |

8 | Безоловен бензин 95=<RON<98 (сяра под 50 ppm) | 5,1% |

9 | Безоловен бензин 95=<RON<98 (сяра под 10 ppm) | 2,6% |

10 | Безоловен бензин RON>=98 | 0,0% |

11 | Безоловен бензин RON>=98 (сяра под 50 ppm) | 0,4% |

12 | Безоловен бензин RON>=98 (сяра под 10 ppm) | 4,7% |

Както и през периода 2001—2007 г., най-големите по количество продажби на горива през 2008 г. са осъществени във Франция, Германия, Италия, Испания и Обединеното кралство (Фигура 3). В почти всички държави-членки преобладават продажбите на дизелови горива. При все това, съотношението между продажбите на бензинови и дизелови горива варира значително.

Продажбите в страните от ЕС-12 представляват съответно 14,0% и 15,8% от общите продажби на бензинови и дизелови горива в ЕС (с отчетливо тенденция за повишение в сравнение с 2007 г., когато съответните дялове са били 12,4 % и 12,6 %).

За 2008 г. повечето (14) от държавите-членки докладваха наличието на 2 марки бензини на своята територия, докато България, Ирландия и Малта докладваха за продажби на само една марка бензин. Марките се отличават главно по своето октаново число (RON категория). 16 държави-членки докладваха продажби на само една марка дизелово гориво в 2008 г. Повече подробности са дадени на Фигура 4.

Държавите-членки не са длъжни да преминат изцяло към свръхнискосернисти горива преди 2009 г. Въпреки това, в своите доклади за 2008 г. 8 държави-членки са посочили продажби само на свръхнискосернисти бензинови горива и, също така, 8 държави-членки са посочили продажби само на свръхнискосернисти дизелови горива. В Германия продажбите на свръхнискосернистото дизелово гориво датират от 2003 г., а в Швеция практически цялото количество дизелово гориво е свръхнискосернисто още от 1999 г.

В Чешката република, Полша и Словакия средното сярно съдържание на горивата е под ограничението валидно от 2009 г. (т.е. под 10 ppm), въпреки че не всички от тези страни докладват 100 % разполагаемост на свръхнискосернисти горива, както е показано на Фигура 7. Вероятно в тези страни има продажби на свръхнискосернисти горива, които не са обозначени като такива. Освен това, някои държави-членки не са предоставили достатъчно информация за да може да се прецени доколко свръхнискосернистите горива се предлагат „на подходящо балансирана географска основа“ , както се изисква в Директивата.

Фигура 2: Брой на пробите, взети за нуждите на мониторинга на качеството на горивата в държавите-членки на ЕС през 2008 г. (среден брой проби от марка гориво)

Среден брой проби от марка гориво | [pic] |

Бензинови горива | Дизелови горива |

Фигура 3: Количества продадени горива по видове гориво в държавите-членки на ЕС през 2008 г. (милиони литри)

Продажби на горива, млн. литри | [pic] |

Общо бензинови горива | Общо дизелови горива |

Фигура 4: Брой на марките горива, предлагани в 2008 г. в рамките на всяка държава-членка на ЕС, по видове гориво

Брой на марките горива | [pic] |

Брой на марките бензини | Брой на марките дизелови горива |

Фигура 5: Продажби на нискосернисти марки бензинови горива в държавите-членки на ЕС през 2008 г. (%)

% от продажбите на бензин | [pic] |

Бензин (обикновен) | Бензин (сяра под 50 ppm) | Бензин (сяра под 10 ppm) |

Фигура 6: Продажби на нискосернисти марки дизелови горива в държавите-членки на ЕС през 2008 г. (%)

% от продажбите на дизелово гориво | [pic] |

Бензинови горива | Дизелови горива |

4.2 Съответствие през 2008 г. с изискванията на Директива 98/70/EО

Данните по отношение на постигнатата през 2008 г. степен на съответствие в държавите-членки с изискванията на Директива 98/70/ЕО са обобщени в Таблица 2. В нея са отбелязани както резултатите от анализа на пробите в съпоставка с пределно допустимите стойности, така също и степента на спазване на изискванията за формата и съдържанието на докладите. Както това бе и за периода 2001—2007 г., някои държави-членки подадоха непълна информация и/или техните доклади закъсняха, което повлия на качеството на оценката за спазването на изискванията. Във връзка с това Европейската комисия ще работи съвместно с държавите-членки за подобряване на тяхното докладване, в случаите когато такова подобряване е необходимо.

Съгласно член 9а, отговорността за определяне на санкциите при неспазване на изискванията на Директивата се носи от държавите-членки. Подробна информация по отношение на предприетите действия от държавите-членки за ограничаване на неспазването на изискванията е дадена в главите за отделните страни в подробния доклад за 2008 г.[11]

В 4 държави-членки е констатирано пълно съответствие с пределно допустимите стойности на всички проби както на бензинови, така и на дизелови горива (за сравнение — съответният брой в 2007 г. е бил 7 държави-членки). Също така, 18 държави-членки докладваха данни по всички параметри, за които в Директивата се изисква да се упражнява мониторинг. Белгия провежда по-значително изследване на проби в сравнение с останалите държави-членки. Тъй като това оказва влияние върху резултатите и затруднява отчитането на тенденциите в ЕС като цяло, белгийските проби и данни за превишения са изключени от представения по-долу анализ на превишенията.

По отношение на бензиновите горива, 5 държави-членки са докладвали пълно съответствие на резултатите от всички проби с изискванията по Директива 98/70/ЕО (за сравнение — същото за 2007 г. са докладвали 9 държави-членки). Основните проблемни показатели отново са октановото число (RON/MON, в 33 проби — намаление спрямо 68 проби в 2007 г.), лятното парно налягане (DVPE, в 101 проби — увеличение спрямо 43 проби в 2007 г.) и дестилацията - изпарението при 100/150 0С (в 13 проби — също като в 2007 г.). Също така, в 34 проби е установено превишение на сярното съдържание спрямо изискваното по Директивата, докато в 2007 г. е имало само 5 такива проби.

Броят и делът на пробите от бензинови горива, показали несъответствие с изискванията, са се увеличили в 2008 г. в ЕС-15, но са останали сравнително постоянни в ЕС-12. В страните от ЕС-15 делът на превишаващите нормите проби се е увеличил от 1,0 % през 2007 г. до 1,6 % през 2008 г. Това увеличение се дължи преди всичко на увеличението на броя на пробите с превишение на нормите за лятното парно налягане и за съдържанието на сяра. В страните от ЕС-12 броят на превишаващите нормите проби се е увеличил малко в 2008 г., но трябва да се има предвид, че са взети повече проби. Общият резултат е, че делът на превишаващите нормите проби е намалял от около 3,5 % през 2007 г. на 3 % през 2008 г. Наблюдава се значително намаление на пробите с превишение на нормите за октановото число (MON/RON), но също така и съответно увеличение на пробите с превишение на нормите за лятното парно налягане.

По отношение на дизеловите горива, 11 държави-членки са докладвали пълно съответствие на резултатите от всички проби с изискванията по Директива 98/70/ЕО (за сравнение — същото за 2007 г. са докладвали 14 държави-членки). Проблемните показатели са сярното съдържание (31 проби), точката на 95-процентна дестилация (23 проби) и цетановото число (4 проби).

В страните от ЕС-15 констатираните превишавания на нормите отново са нараснали и в 2008 г. С превишение на нормите са около 0,3 % от пробите, което е най-високият такъв дял от началото на мониторинга, но все пак под аналогичния дял в страните от ЕС-12 или съответния дял за бензиновите горива. В страните от ЕС-12 превишението на нормите за сярното съдържание остава на същото равнище както в 2006 г. и 2007 г. Наблюдава се, обаче, увеличение на броя на пробите с превишение на нормите за дестилацията. Тъй като броят на взетите проби е бил по-голям, делът на пробите с превишение се е запазил постоянен — на стойност малко над 1 %.

Таблица 2: Обобщени данни за степента на спазване в отделните държави-членки на изискванията на Директива 98/70/ЕО, съгласно докладваната информация за 2008 г.

Държави-членки | Несъответствие с нормите (1) (при 95 % доверителен интервал) (Несъответстващи проби / Общ брой на пробите) | Непълнота при док-ладването (Брой на неизмерва-ните параметри / Общ брой на параметрите) | Закъснение при докладването (спрямо срока 30.6.2009 г.) (2) | Забе-лежки: |

Бензин | Дизелово гориво | Бензин | Дизелово гориво |

5. Заключения

Качеството на горивата има съществено значение за опазването на околната среда, тъй като то влияе на емисиите на замърсители от двигателите и на чистотата на въздуха, а също и на степента на трудност и разходите, с които производителите могат да постигнат спазване на желаните пределно допустими норми за емисии на замърсители и на парникови газове. Мониторингът на качеството на горивата през 2008 г. показва, че по принцип се спазват залегналите в Директива 98/70/ЕО спецификации за бензиновите и дизеловите горива, като са установени съвсем малко на брой превишения на нормите. Случаите на превишения на нормите са сравнително редки и повечето държави-членки предприемат действия за изтегляне от продажба на несъответстващите на нормите горива, като при това Европейската комисия няма информация за евентуални негативни последици по отношение на емисиите на автомобилите или функционирането на двигателите, дължащи се на тези превишения. При все това, Европейската комисия призовава държавите-членки да продължават да предприемат действия за осигуряване на пълно съответствие с нормите, така че да не възникнат такива проблеми в бъдеще. Европейската комисия ще продължи да наблюдава спазването на формулираните в Директивата изисквания и, когато е необходимо, да предлага подходящи и пропорционални действия.

Средното съдържание на сяра през 2008 г. е намаляло и е значително по-ниско в сравнение със съответната стойност за 2004 г. Това е най-голямото понижение от 2005 г. насам, когато нормите за нискосернистите горива станаха задължителни и започна въвеждането в ЕС на свръхнискосернисти горива. 2008 г. е последната година, в която съгласно Директивата нискосернистите горива са все още разрешени. В този смисъл, намалението на средното съдържание на сяра би могло да е резултат от подготовката в държавите-членки за новата норма за съдържание на сяра под 10 ppm, която влиза в сила от 2009 г.

От друга страна, в редица държави-членки свръхнискосернистите горива все още не са обозначени по подходящ начин в бензиностанциите. Възможно е това да е забавило въвеждането на автомобили с технология, изискваща използването на свръхнискосернисти горива още преди влизането в сила от 2009 г. на задължението да се използват само такива горива. При отсъствието на съответно обозначение потребителите нямат възможност да избират такива горива и е малко вероятно да използват технологии, изискващи свръхнискосернисти горива. Това подкопава ползата от наличието на горива, удовлетворяващи този критерий. Като резултат от това, възможно е да не се реализира цялостният потенциал за намаление на емисиите на СО2 в сектора на автомобилния транспорт. Също така, предоставената от държавите-членки информация за географското разпространение на свръхнискосернистите горива е ограничена; повечето държави-членки просто са отбелязали, че тези горива са широко достъпни, но не са предоставили допълнителна информация, необходима за оценка на тяхното географско разпространение. От друга страна, този проблем престава да съществува в 2009 г., когато свръхнискосернистите горива стават задължителни.

Установените на национално равнище системи за мониторинг на качеството на горивата имат значителни различия помежду си и е необходимо допълнително уеднаквяване, за да могат да се получат прозрачни и сравними резултати. Прилагането на Директива 2003/17/ЕО доведе до подобрено качество на докладването, тъй като от държавите-членки се изисква да спазват при докладването новия европейски стандарт EN 14274, или системи с равностойна степен на достоверност. В случаите, когато държавите-членки не докладват съгласно посочения в EN 14274 формат, е необходимо да бъде направена съответна обосновка.

ПРИЛОЖЕНИЕ: Количества на продажбите на горива по видове гориво в държавите-членки на ЕС през 2008 г. (милиони литри)

№ | Милиони литри | Австрия | Белгия | Дания | Фин-ландия | Франция | Германия | Гърция | Ирландия | Италия | Люксем-бург | Нидер-ландия | Порту-галия | Испания | Швеция | Обединено кралство | ЕС15 | ЕС15 | | | Марка гориво | AT | BE |DK |FI |FR |DE |EL |IE |IT |LU |NL |PT |ES |SE |UK |ЕС15 | % | | 1 |Безоловен бензин RON=91 минимум |- |- |- |- |- |- |- |- |- |- |- |- |- |- |- |0 |0,0% | |2 |Безоловен бензин RON=91 минимум (сяра под 50 ppm) |- |- |- |- |- |- |- |- |- |- |- |- |- |- |- |0 |0,0% | |3 |Безоловен бензин RON=91 минимум (сяра под 10 ppm) |420 |- |488 |- |- |2 495 |- |- |- |0 |- |- |- |- |- |3 404 |3,0% | |4 |Безоловен бензин RON=95 минимум |- |- |- |- |- |- |- |- |- |- |- |- |- |- |- |0 |0,0% | |5 |Безоловен бензин RON=95 минимум (сяра под 50 ppm) |20 |44 |- |- |9 841 |- |4 767 |1 533 |12 168 |- |- |- |7 553 |- |21 255 |57 181 |49,6% | |6 |Безоловен бензин RON=95 минимум (сяра под 10 ppm) |1 980 |1 461 |- |2 176 |- |24 560 |- |817 |1 850 |385 |5 426 |- |- |4 713 |- |43 367 |37,6% | |7 |Безоловен бензин 95=<RON<98 |- |- |- |- |- |- |- |- |- |- |- |- |- |- |- |0 |0,0% | |8 |Безоловен бензин 95=<RON<98 (сяра под 50 ppm) |- |- |- |- |- |- |345 |- |- |- |- |1 786 |- |- |- |2 131 |1,8% | |9 |Безоловен бензин 95=<RON<98 (сяра под 10 ppm) |- |- |1 846 |- |- |- |- |- |- |- |- |- |- |- |1 460 |3 306 |2,9% | |10 |Безоловен бензин RON>=98 |- |- |- |- |- |- |- |- |- |- |- |- |- |- |- |0 |0,0% | |11 |Безоловен бензин RON>=98 (сяра под 50 ppm) |- |2 |- |- |- |- |- |- |- |- |- |- |- |- |- |2 |0,0% | |12 |Безоловен бензин RON>=98 (сяра под 10 ppm) |65 |463 |7 |171 |2 484 |785 |379 |- |- |100 |142 |228 |960 |198 |- |5 982 |5,2% | | | Бензини (обикновени) | 0 |0 |0 |0 |0 |0 |0 |0 |0 |0 |0 |0 |0 |0 |0 |0 |0,0% | | | Бензини (сяра под 50 ppm) | 20 |46 |0 |0 |9 841 | 0 |5 111 | 1 533 | 12 168 | 0 |0 |1 786 | 7 553 | 0 |21 255 | 59 314 | 51,4% | | | Бензини (сяра под 10 ppm) | 2 465 | 1 923 | 2 341 | 2 347 | 2 484 | 27 840 | 379 |817 |1 850 | 485 |5 568 | 228 |960 |4 911 | 1 460 | 56 059 | 48 ,6% | | | Общо бензинови горива | 2 485 | 1 970 | 2 341 | 2 347 | 12 325 | 27 840 | 5 490 | 2 350 | 14 018 | 485 |5 568 | 2 015 | 8 513 | 4 911 | 22 715 | 115 373 | 100 ,0% | |13 | Дизелово гориво |- |- |- |- |- |- |- |- |- |- |- |- |- |- |- |0 |0 ,0% | |14 | Дизелово гориво (сяра под 50 ppm) |729 |63 |- |- |38 134 |- |4 323 |2 141 |26 776 |- |- |5 675 |29 713 |- |- |107 552 |51 ,0% | |15 | Дизелово гориво (сяра под 10 ppm) |6 564 |8 518 |3 148 |2 660 |1 218 |35 789 |863 |972 |4 026 |1 922 |8 056 |48 |0 |4 837 |24 634 |103 254 |49 ,0% | | | Общо дизелови горива | 7 293 |8 581 |3 148 |2 660 |39 351 |35 789 |5 186 |3 113 |30 802 |1 922 |8 056 |5 723 |29 713 |4 837 |24 634 |210 806 |100 ,0% | | | | | | | | | | | | | | | | | | | | | |№ | Милиони литри | Кипър | Чехия | Естония | Унгария | Латвия | Литва | Малта | Полша | Словакия | Словения | България | Румъния | ЕС12 | ЕС12 | | ЕС | ЕС | | | Марка гориво | CY |CZ |EE |HU |LV |LT |MT |PL |SK |SI |BG |RO |ЕС12 | % | |ЕС | % | | 1 |Безоловен бензин RON=91 минимум |- |- |- |- |- |- |- |- |- |- |- |- |0 |0,0% | |0 |0,0% | |2 |Безоловен бензин RON=91 минимум (сяра под 50 ppm) |- |69 |- |- |2 |0 |- |- |- |- |- |- |71 |0,4% | |71 |0,1% | |3 |Безоловен бензин RON=91 минимум (сяра под 10 ppm) |- |0 |16 |- |- |- |- |- |- |- |- |- |16 |0,1% | |3 420 |2,6% | |4 |Безоловен бензин RON=95 минимум |- |- |- |- |- |- |- |- |- |- |- |- |0 |0,0% | |0 |0,0% | |5 |Безоловен бензин RON=95 минимум (сяра под 50 ppm) |454 |- |- |- |316 |18 |82 |5 231 |137 |784 |825 |- |7 847 |45,1% | |65 028 |49,0% | |6 |Безоловен бензин RON=95 минимум (сяра под 10 ppm) |- |- |328 |2 022 |128 |687 |- |- |669 |- |- |- |3 834 |22,0% | |47 201 |35,6% | |7 |Безоловен бензин 95=<RON<98 |- |- |- |- |- |- |- |- |- |- |- |- |0 |0,0% | |0 |0,0% | |8 |Безоловен бензин 95=<RON<98 (сяра под 50 ppm) |- |2 551 |- |- |- |- |15 |- |- |52 |- |2 035 |4 653 |26,8% | |6 784 |5,1% | |9 |Безоловен бензин 95=<RON<98 (сяра под 10 ppm) |- |0 |- |- |- |- |- |- |- |- |- |153 |153 |0,9% | |3 459 |2,6% | |10 |Безоловен бензин RON>=98 |- |- |- |- |- |- |- |- |- |- |- |- |0 |0,0% | |0 |0,0% | |11 |Безоловен бензин RON>=98 (сяра под 50 ppm) |49 |- |- |- |2 |- |- |517 |3 |- |- |- |571 |3,3% | |573 |0,4% | |12 |Безоловен бензин RON>=98 (сяра под 10 ppm) |- |47 |46 |63 |43 |26 |- |- |19 |- |0 |- |244 |1,4% | |6 226 |4,7% | | | Бензин (обикновен) | 0 |0 |0 |0 |0 |0 |0 |0 |0 |0 |0 |0 |0 |0,0% | | 0 |0,0% | | | Бензини (сяра под 50 ppm) | 503 |2 619 | 0 |0 |320 |18 |97 |5 748 | 140 |836 |825 |2 035 | 13 143 | 75,6% | | 72 457 | 54,6% | | | Бензини (сяра под 10 ppm) | 0 |47 |391 |2 085 | 171 |713 |0 |0 |687 |0 |0 |153 |4 247 | 24 ,4% | | 60 306 | 45,4% | | | Общо бензинови горива | 503 |2 667 | 391 |2 085 | 491 |731 |97 |5 748 | 827 |836 |825 |2 189 | 17 390 | 100,0% | | 132 763 | 100 ,0% | |13 | Дизелово гориво |- |- |- |- |- |- |- |- |- |- |- |- |0 |0,0% | |0 |0 ,0% | |14 | Дизелово гориво (сяра под 50 ppm) |440 |1 121 |188 |- |894 |825 |108 |181 |267 |1 526 |2 086 |4 314 |11 951 |35,1% | |119 503 |48 ,8% | |15 | Дизелово гориво (сяра под 10 ppm) |- |3 710 |383 |3 472 |68 |495 |- |12 326 |797 |- |- |834 |22 085 |64,9% | |125 338 |51 ,2% | | | Общо дизелови горива | 440 |4 831 |571 |3 472 |962 |1 320 |110 |12 507 |1 064 |1 526 |2 085 |5 148 |34 035 |100,0% | |244 840 |100 ,0% | |

[1] Директива 98/70/ЕО относно качеството на бензиновите и дизеловите горива и за изменение на Директива 93/12/ЕИО на Съвета, ОВ L 350, 28.12.1998 г., стр. 58

[2] Директива 2003/17/EО на Европейския парламент и на Съвета от 3 март 2003 г. за изменение на Директива 98/70/EО относно качеството на бензиновите и дизеловите горива, ОВ L 76, 22.3.2003 г., стр. 10.

[3] Терминът „свръхнискосернисти“ („sulphur-free“) или „с нулево съдържание на сяра“ („zero sulphur“) означава горива със съдържание на сяра под 10 ppm

[4] Октановото число (установено по изследователския метод RON) е количествен показател за максималната степен на сгъстяване, при която бензинът може да се използва като гориво в двигател, без да се получи самовъзпламеняване в част от горивната смес в двигателя. Самовъзпламеняването води до преразход на гориво и до увеличение на емисиите на летливи органични вещества и въглероден оксид.

[5] Налягането на наситените пари е показател за способността на горивото да се изпарява. Въведени са нормативи за този показател при летни условия, тъй като високите температури през този сезон могат да предизвикат увеличение на емисиите на летливи органични вещества, които способстват за образуване на озон в близост до земната повърхност. Превишението на този показател води до увеличени емисии на летливи органични вещества.

[6] Дестилационните характеристики показват каква част от горивото се изпарява, съответно при 100 оС и при 150 оС. Те ограничават видовете леки компоненти, които могат да бъдат добавяни към бензина. Превишението на този показател може да доведе до образуване на газови затвори и проблеми при подаването на горивото.

[7] https://circabc.europa.eu/w/browse/5e89b837-2bec-4284-b9fe-c156271268f7

[8] Терминът „нискосернист“ означава съдържание на сяра под 50 ppm.

[9] EN 14274:2003 — Автомобилни горива — Оценка на качеството на бензиновите и дизеловите горива – Система за мониторинг на качеството на горивата (СМКГ).

[10] https://circabc.europa.eu/w/browse/5e89b837-2bec-4284-b9fe-c156271268f7

[11] https://circabc.europa.eu/w/browse/5e89b837-2bec-4284-b9fe-c156271268f7